b'\n_START_ARTICLE_\nKatolisen kirkon s\xc3\xa4\xc3\xa4nt\xc3\xb6kunnat\n_START_SECTION_\nS\xc3\xa4\xc3\xa4nt\xc3\xb6kuntien j\xc3\xa4senet\n_START_PARAGRAPH_\nSuurimmat s\xc3\xa4\xc3\xa4nt\xc3\xb6kunnat ovat yleens\xc3\xa4 jakautuneet kolmeen osaan. Yleens\xc3\xa4 ensimm\xc3\xa4inen (j\xc3\xa4rjestys ei kuvaa arvohierarkiaa vaan perustamisj\xc3\xa4rjestyst\xc3\xa4) niist\xc3\xa4 on veljesj\xc3\xa4rjest\xc3\xb6, johon liittyv\xc3\xa4t miehet sitoutuvat el\xc3\xa4m\xc3\xa4\xc3\xa4n k\xc3\xb6yhyydess\xc3\xa4, selibaatissa ja palvelemaan loppuel\xc3\xa4m\xc3\xa4ns\xc3\xa4 Jumalaa ja Katolista kirkkoa. Toinen s\xc3\xa4\xc3\xa4nt\xc3\xb6 puolestaan on usein sisarj\xc3\xa4rjest\xc3\xb6, jonka j\xc3\xa4senet sitoutuvat samalla tavoin kuin ensimm\xc3\xa4isen s\xc3\xa4\xc3\xa4nn\xc3\xb6n. Kolmas s\xc3\xa4\xc3\xa4nt\xc3\xb6 on s\xc3\xa4\xc3\xa4nt\xc3\xb6kunnan maallikkoj\xc3\xa4rjest\xc3\xb6, jonka j\xc3\xa4senet eiv\xc3\xa4t sitoudu k\xc3\xb6yhyyteen ja naimattomuuteen vaan el\xc3\xa4v\xc3\xa4t ns. normaalia el\xc3\xa4m\xc3\xa4\xc3\xa4, mutta sitoutuvat kaikella tavoin tukemaan s\xc3\xa4\xc3\xa4nt\xc3\xb6kunnan toimintaa. T\xc3\xa4llaisia ovat esimerkiksi Maltan ritarit._NEWLINE_T\xc3\xa4st\xc3\xa4 on kuitenkin poikkeuksena puhtaasti pappisj\xc3\xa4rjest\xc3\xb6iksi tarkoitetut s\xc3\xa4\xc3\xa4nt\xc3\xb6kunnat, joissa ei ole nunnia eik\xc3\xa4 maallikkoita. T\xc3\xa4st\xc3\xa4 esimerkkin\xc3\xa4 Jesuiitat. Alun perin suurin osa s\xc3\xa4\xc3\xa4nt\xc3\xb6kunnista on ollut t\xc3\xa4llaisia (ellei niit\xc3\xa4 sitten ole perustettu nimenomaan sisarj\xc3\xa4rjest\xc3\xb6iksi kuiten Birgittalaiset, joilla ei ole veljeskuntaa laisinkaan, mutta heill\xc3\xa4 on maallikoita.\n_START_SECTION_\nS\xc3\xa4\xc3\xa4nt\xc3\xb6kuntael\xc3\xa4m\xc3\xa4\n_START_PARAGRAPH_\nS\xc3\xa4\xc3\xa4nt\xc3\xb6kunnan luonteesta riippuu ovatko ne t\xc3\xa4ysin suljettuja, avoimia vai joltain n\xc3\xa4iden v\xc3\xa4lilt\xc3\xa4. Yleens\xc3\xa4 s\xc3\xa4\xc3\xa4nt\xc3\xb6kunnissa novisiaatti ja postulanttiaika suoritetaan luostarissa, mutta t\xc3\xa4m\xc3\xa4n j\xc3\xa4lkeen siirryt\xc3\xa4\xc3\xa4n usein palvelemaan Jumalaa ja kirkkoa luostarin ulkopuolella olevassa maailmassa. Poikkeuksena luostarissa suoritetusta postulantti ja novisiaatti-ajasta voi olla esimerkiksi se, ett\xc3\xa4 postulantti/noviisi opiskelee s\xc3\xa4\xc3\xa4nt\xc3\xb6kunnan kannalta t\xc3\xa4rke\xc3\xa4\xc3\xa4n ammattiin (jolloin h\xc3\xa4nen t\xc3\xa4ytyy asua luostarin ulkopuolella). T\xc3\xa4ysin suljetuissa luostareissa puolestaan erist\xc3\xa4ydyt\xc3\xa4\xc3\xa4n ulkona olevasta maailmasta loppuel\xc3\xa4m\xc3\xa4ksi. On my\xc3\xb6s olemassa s\xc3\xa4\xc3\xa4nt\xc3\xb6kuntia (esimerkiksi Jeesuksen pikkusisaret), joissa s\xc3\xa4\xc3\xa4nt\xc3\xb6kuntalaiset k\xc3\xa4yv\xc3\xa4t normaalisti ty\xc3\xb6ss\xc3\xa4 ja lahjoittavat l\xc3\xa4hes koko palkkansa muiden ihmisten hy\xc3\xb6dyksi. Jeesuksen pikkusisaret eiv\xc3\xa4t my\xc3\xb6sk\xc3\xa4\xc3\xa4n el\xc3\xa4 luostarissa vaan asuvat omassa yhteis\xc3\xb6ss\xc3\xa4\xc3\xa4n.'